ארגון הצופים הערביים

ארגון הצופים הערביים (צופי השלום), נוסד בשנת 1956 בשם "ארגון הצופים המוסלמים בישראל". חברים בו היום 23 שבטים, רובם מהגליל, לצד אזור ירושלים, המרכז והמשולש. הארגון כפוף להתאחדות הצופים והצופות בישראל לארגון הצופים העולמי ולאגודת המדריכות והצופות העולמית.

פעילות הארגון 
כמו כל ארגון צופים בישראל, מתקיימות פעילויות בשבטי צופים פעמיים בשבוע, כאשר חברי השכבה הבוגרת בגילאי 16 ומעלה מדריכים את חניכי השכבות הצעירות. בנוסף לכך מתקיימים ימי עיון, סמינרים ועוד.

הארגון לוקח חלק בפעילות התאחדות הצופים והצופות בישראל וביניהם קורס תג היער וקורס תג הצופיות.

חלוקה לשכבות גיל 
 גילאי 5–8: שכבת ניצנים
 גילאי 9–12: שכבת עופרים
 גילאי 13–15: שכבה צעירה (שכב"צ)
 גילאי 16 ומעלה: שכבה בוגרת (שכב"ג)

שייכות לארגון העולמי 
כחלק מהיותו שייך להתאחדות הצופים והצופות בישראל, הארגון שייך למעשה לאזור צופי אירופה. למרות זאת, בזכות האחוז הגבוה של חניכי צופים מוסלמים הנמצאים בארגון, ישנם קשרים רבים לאזור צופי מדינות ערב ומדי פעם חניכי הארגון מוזמנים לכנסים ולאירועים במדינות ערב, כנציגי מדינת ישראל.

הערות שוליים 

תנועת הצופים בישראל
ישראל: ארגוני נוער